मोदी तो कहते हैं कि वे भ्रष्टाचार को बर्दाश्त नहीं करेंगे और ना खाएंगे और ना ही खाने देंगे। अगर वे अपने दृढ़ संकल्प में इतने सच्चे हैं तो देश की जनता इस घोटाले के असली चेहरों को जान गई होती। तो उनकी तरफ से देश को स्पष्टीकरण देना बनता है। दूसरी बात, बीजेपी के नेता यह चीख-चीखकर कह रहे हैं कि इस मामले में सोनिया गांधी ने पैसा लिया है तो कार्रवाई क्यों नहीं की गई ? तमिलनाडु की रैली में भी प्रधानमंत्री उनके बारे में ऐसा ही कुछ कह चुके हंब लेकिन एक बार फिर चीजें आगे बढ़ती नहीं दिख रही है। सवाल जवाब के लिए उन्हें नोटिस देकर बुलाया तक नहीं जा रहा है। पूछताछ और गिरफ्तारी तो दूर की बात है। मजेदार बात यह है कि बीजेपी के अध्यक्ष अमित शाह ने सोनिया गांधी से घूस लेने वालों के नाम बताने को कहा है। यह ऐसा ही है जैसे किसी चोर के सामने गिड़गिड़ाना की वह अपने साथी का नाम बता दें। वास्तव में कांग्रेस ने मोदी सरकार को चुनौती दी है कि वह दो महीने में जांच पूरी करें ना कि उनके नेताओं को बदनाम करें। लेकिन सरकार की तरफ से कोई प्रतिक्रिया नहीं दी गई।